На основу члана 30. став 4. Правилника о ближим критеријумима и начину одобравања програма и доделе средстава за финансирање или суфинансирање потреба и интереса грађана у области спорта из буџета општине Инђија („Службени лист општине Инђија“, број 29/17 и 11/18) и тачке II Предлога Комисије за доделу средстава у области спорта, бр. 66-53/2020-III од 18. фебруара 2020. године,

Општинско веће општине Инђија на седници одржаној дана 25. фебруара 2020. године, донело је

**РЕШЕЊЕ**

**О ОДБИЈАЊУ ПРЕДЛОЖЕНИХ ПОСЕБНИХ ПРОГРАМА СПОРТСКИХ ОРГАНИЗАЦИЈА КОЈИМА СЕ ОСТВАРУЈЕ ОПШТИ ИНТЕРЕС У ОБЛАСТИ СПОРТА НА ТЕРИТОРИЈИ ОПШТИНЕ ИНЂИЈА У 2020. ГОДИНИ**

**I**

**ОДБИЈАЈУ СЕ** предложени Посебни програми спортских организација који не испуњавају критеријуме у погледу носиоца програма, форме програма, адекватности програма или су искључени из евалуационог процеса у складу са чланом 25. и 26. Правилника о ближим критеријумима и начину одобравања програма, за рационално и наменско коришћење спортских сала и спортских објеката у јавној својини Општине, и то спортске сале у Установи „Спортски центар“ Инђија, из буџета општине Инђија за 2020. годину, кроз одобравање коришћења спортске сале за спортске активности и доделу термина за тренирање, и то следећих носилаца предлога програма:

|  |  |  |
| --- | --- | --- |
| **Редни број из табеле 1 у тачки I Предлога Комисије** | **Назив спортске организације**  **носиоца предложеног посебног програма који се одбија,**  **седиште, пријемни број / број предмета** | **Разлог одбијања - спортске организације које не испуњавају услове у погледу носиоца програма, форме програма и адекватности предложеног програма, у складу са Законом, Одлуком и Правилником; Разлог одбијања - табела вредновања предлога: број бодова у секцијама 1 и 2, укупан број бодова за предлог годишњег програма и други разлози у складу са чл. 25. и 26. Правилника;** |

|  |  |  |
| --- | --- | --- |
| 11 | Клуб америчког фудбала „Инђија“, Инђија  Пријемни број (број предмета): II-169/2020  Предлог посебног програма - рационално и наменско коришћење спортских сала и спортских објеката у државној својини чији је корисник јединица локалне самоуправе; одобравање коришћења и додела термина за тренирање и спортске активности  (област: чл.137. став 1. тачка 15) Закона о спорту) | Чл. 25. ставови 4 и 5 Правилника - не испуњава критеријуме у погледу квалитета предложеног програма - предлог програма је оцењен са укупно 48/100 бодова.  Предлог програма је искључен из евалуационог процеса у другој фази поступка одобравања програма. |

**II**

Ово решење објавити у „Службеном листу општине Инђија“.

**ОПШТИНА ИНЂИЈА**

**ОПШТИНСКО ВЕЋЕ**

**Број: 66-55/2020-III Председавајући,**

**Дана, 25. фебруара 2020. године Председник општине**

**И н ђ и ј а Владимир Гак**

**ОБРАЗЛОЖЕЊЕ**

Правни основ за доношење Решења о одбијању предложених посебних програма спортских организација, за рационално и наменско коришћење спортских сала и спортских објеката у јавној својини Општине, и то спортске сале у Установи „Спортски центар“ Инђија, кроз одобравање коришћења спортске сале за спортске активности и доделу термина за тренирање, из буџета општине Инђија за 2020. годину, садржан је у члану 30. став 4. Правилника о ближим критеријумима и начину одобравања програма и доделе средстава за финансирање или суфинансирање потреба и интереса грађана у области спорта из буџета општине Инђија („Службени лист општине Инђија“, број 29/17 и 11/18), којим је утврђено да Општинско веће, на предлог Комисије, доноси одлуку о одбијању програма, уколико је предлог годишњег програма искључен из евалуационог процеса у складу са чланом 25. став 3. и 4. и чланом 26. став 3. и 4. Правилника.

Након извршеног стручног прегледа и оцене поднетих предлога годишњих програма, Комисија је, дана 18. фебруара 2020. године, сачинила обједињени предлог посебних програма, са исказаним укупним бројем термина за коришћење спортских сала и спортских објеката у државној својини чији је корисник Општина Инђија, односно који су у својини Општине Инђија, са исказаним финансијским вредностима за реализовање коришћења спортских објеката, и то у укупном износу од 7.000.000,00 динара из буџета општине Инђија за 2020. годину, као и предлог о одбијању предложених посебних програма који нису испунили потребне услове и критеријуме у складу са чл. 25. и 26. Правилника, и доставила их Општинском већу на даљу надлежност.

Обједињени предлог Комисије за доделу средстава у области спорта, бр. 66-53/2020-III од 18. фебруара 2020. године, саставни је део материјала у прилогу предлога овог Решења.

**Општинска управа општине Инђија,**

**Одељење за друштвене делатности**